रिव्यू - बिल्कुल भी मिस ना करें गोविंदा की 'फ्राइडे' - Zhakkas Bollywood
by Pankaj Pandey October 12, 2018, 7:22 pm
फिल्म – फ्राइडे
स्टारकास्ट – गोविंदा, वरुण शर्मा, दिगंगना सूर्यवंशी
डायरेक्टर – अभिषेक डोगरा
प्रोडूयसर – साजिद कुरैशी
अभिनेता गोविंदा स्टारर फिल्म ‘फ्राइडे’ सिनेमाघरों आज सिनेमाघरों में रिलीज हो चुकी है। कैसी है फिल्म चलिए जानते हैं।
फिल्म ‘फ्राइडे’ दिल्ली में बेस्ड है और थेटर आर्टिस्ट गगन कपूर (गोविंदा) के इर्द-गिर्द घूमती है। गगन कपूर की पत्नी बेला हमेशा समाज सेवा में बिजी रहती है जिसके कारण वो अपने पति को ज्यादा समय नहीं दे पा रही है। पत्नी द्वारा दरकिनार किए गए गगन कपूर की बिंदु (दिगंगना सूर्यवंशी) नाम की एक प्रेमिका है जिसे गगन अपने घर पर बुला लेते हैं ताकि अपनी प्रेमिका के साथ रोमांस कर सकें लेकिन गगन कपूर के रोमांस में रोड़ा बनने उनके घर सेल्समैन राजीव छाबड़ा (वरुण शर्मा) अपना पवित्र पानी प्यूरीफायर फिट करने आ जाता है। अब क्या गगन कपूर अपनी प्रेमिका के साथ रोमांस करने में सफल हो पाएंगे। इस सवाल का जवाब आपको फिल्म देखने के बाद पता चलेगा।
फिल्म को डायरेक्ट अभिषेक डोगरा ने किया है जिन्होंने इससे पहले फिल्म ‘डॉली की डोली’ को डायरेक्ट किया है। अगर डायरेक्शन की बात करें तो अभिषेक का डायरेक्शन कमाल का है। फिल्म की कहानी काफी कमजोर है लेकिन अभिषेक ने जिस तरह फिल्म को प्रस्तुत किया है वो तारीफ़ के काबिल है। फिल्म का फर्स्ट पार्ट दूसरे पार्ट की अपेक्षा ज्यादा मनोरंजनदायक है। फिल्म का स्क्रीनप्ले ठीक है और सिनेमेटोग्राफी भी ठीक है। फिल्म के डायलॉग शानदार हैं और म्यूजिक औसत दर्जे का है।
परफॉरमेंस की बात करें तो गोविंदा ने दमदार अभिनय किया है। गोविंदा का अभिनय देखने के बाद यह कहा जा सकता है कि गोविंदा इस फिल्म से वापसी कर रहे हैं। वरुण शर्मा ने भी उम्दा अभिनय किया है, उन्होंने गोविंदा का साथ बखूबी निभाया है। इस फिल्म से दिगंगना सूर्यवंशी डेब्यू कर रही हैं और उनका काम भी बढ़िया है। बिजेंद्र काला और राजेश शर्मा का भी अभिनय सराहनीय है।
‘फ्राइडे’ एक कॉमेडी फिल्म है और फिल्म में गोविंदा की कॉमिक टाइमिंग जबरदस्त है इसलिए अगर आप गोविंदा के फैन हैं तो आपको यह फिल्म बिल्कुल भी मिस नहीं करनी चाहिए।
Fryday Hindi ReviewFryday ReviewReview of Film Frydayरिव्यू - बिल्कुल भी मिस ना करें फिल्म 'अज्जी'रिव्यू फ्राइडे
Previous article इस तेलुगु फिल्म की रीमेक में नजर आएंगे आहान शेट्टी
Next article फिल्म “मौसम इकरार के, दो पल प्यार के” का हुआ म्यूजिक लांच